
	Pagėgių savivaldybės taryba

SPRENDIMAS
DĖL ILGALAIKIO MATERIALIOJO TURTO PERDAVIMO VALDYTI NEATLYGINTINAI PAGAL PANAUDOS SUTARTĮ  VIEŠAJAI ĮSTAIGAI „PLAČIAJUOSTIS INTERNETAS“

	
2026 m. rugpjūčio 20 d. Nr. T-95
Pagėgiai



	Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 2023 m. gruodžio 13 d. Komisijos reglamentu (ES) Nr. 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai, Pagėgių savivaldybės turto perdavimo panaudos pagrindais tvarkos aprašo, patvirtinto Pagėgių savivaldybės tarybos 2026 m. birželio 18 d. sprendimu Nr. T-83 „Dėl Pagėgių savivaldybės turto perdavimo panaudos pagrindais tvarkos aprašo patvirtinimo“ 3.2 papunkčiu, ir atsižvelgdama į Viešosios įstaigos „Plačiajuostis internetas“ direktoriaus 2026 m. birželio 29 d. raštą Nr. R1-684 „Dėl negyvenamųjų patalpų suteikimo“,  Pagėgių savivaldybės taryba  n u s p r e n d ž i a:
	1.  P e r d u o t i  Viešajai įstaigai “Plačiajuostis internetas” 10 metų neatlygintinai valdyti ir naudotis pagal panaudos sutartį, tenkinti gyvenamosios vietovės bendruomenės viešuosius poreikius, Pagėgių savivaldybei nuosavybės teise priklausantį ilgalaikį materialųjį turtą:
	1.1. dalį negyvenamosios patalpos Nr. 1-8 (plotas - 10,73 kv. m), esančią pastate, kurio unikalus Nr. 6300-2000-7012, žymėjimas 1C2p, registro Nr. 95/62598, kadastro duomenų fiksavimo data 2015-04-10, inventorinės bylos Nr. 8896, adresu: Mokyklos g. 1, Šilgalių kaime, Stoniškių  seniūnijoje, Pagėgių savivaldybėje;
              1.2. ½ dalį negyvenamosios patalpos Nr. 1-12 (plotas - 8,86 kv. m), esančią pastate, kurio unikalus Nr. 8890-0017-4017, žymėjimas 1B1p, registro Nr. 50/121737, kadastro duomenų fiksavimo data  1993-11-25, inventorinės bylos Nr. 7184, adresu: Sodų g. 18, Natkiškių kaime, Natkiškių  seniūnijoje, Pagėgių savivaldybėje;
1.3. negyvenamąją patalpą Nr. 2-7 (plotas - 6,78 kv. m), esančią pastate, kurio unikalus Nr. 6391-9000-6010, žymėjimas 1B1p, registro Nr. 44/1579253, kadastro duomenų fiksavimo data 2015-04-24, inventorinės bylos Nr. 63/6575, adresu: Dvaro g. 1, Vilkyškių miestelyje, Vilkyškių  seniūnijoje, Pagėgių savivaldybėje;
	1.4. negyvenamąją patalpą Nr. 72 (plotas - 8,19 kv. m), kurios unikalus Nr. 8898-
6006-3019:0003, žymėjimas plane 2-1, esančią pastate, kurio unikalus Nr.8898-6006-3019, žymėjimas 1B2p, registro Nr. 50/147767, kadastro duomenų fiksavimo data 2007-10-03, inventorinės bylos Nr. 6581, adresu: Rambyno g. 22, Lumpėnų kaime, Lumpėnų  seniūnijoje, Pagėgių savivaldybėje.
	2. Skirti Viešajai įstaigai “Plačiajuostis internetas”  4147,20 Eur de minimis pagalbą (perduodamo šio sprendimo 1 punkte nurodyto turto vertę, išreikštą nuomos mokesčiu, kurio negaus savivaldybė).
	3. Įpareigoti Pagėgių savivaldybės administracijos direktorių pasirašyti panaudos sutartį bei perdavimo − priėmimo aktą su panaudos gavėju.
                      4. Sprendimą paskelbti Pagėgių savivaldybės interneto svetainėje www.pagegiai.lt.
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

